Bilplejeren fra Bagdad - Vi Starter Sgu\nYohannes Juna har altid arbejdet hårdt. I dag bruger han trods piskesmæld og diskusprolapser knofedt på at gøre slidte biler nye i Pro Touch Bilpleje.\nYohannes er oprindelig iraker. Kristen iraker. Tillægsordet dukker op flere gange i samtalen, og det er let at mærke, at han tager det kristne som en hædersbetegnelse. Yohannes levede sin barndom i Bagdad med mor, to søskende og en far, der var ansat i Saddams tropper. Faderen havde gjort karriere under krigen mod Iran, men hen mod årtusindeskiftet blev hverdagen i hæren mindre og mindre tålelig. Han begyndte at sige fra, og en dag forsvandt han.\n– Det var ret almindeligt på den tid, at folk forsvandt, når de blev besværlige. Vi var naturligvis bange, men vi havde også en formodning om, at han var røget i fængsel. Han var for stort et aktiv for hæren til at være endt i en grøft med et skud i nakken, siger Yohannes.\nFlygtede til Danmark\nMen Yohannes’ mor mærkede jorden brænde under familien, så hun flygtede med sine tre børn og havnede i Danmark. Efter en tid som asylansøger, hvor myndighederne havde svært ved at forstå familiens kristne baggrund og kristent klingende navne, lykkedes det omsider at få asyl. Den glade nyhed blev overbragt den 11. september 2001. Samme eftermiddag og aften tonede tragedien i New York frem på skærmen.\n– Jeg kan huske, at jeg tænkte, ’hold da op, hvor er vi heldige. Vi fik asyl. Det bliver sværere for alle andre nu’, siger Yohannes.\nDen første tid boede de i Ribe, hvorefter de flyttede til Randers og Langå. Yohannes nærmede sig 15 år, og skolen i Langå ville gerne placere ham i niende klasse, fordi det passede til hans alder. To måneder før den afsluttende eksamen.\n– Men jeg sagde nej. Jeg var jo håbløst bagud. Jeg havde ikke gået særlig meget i skole i Bagdad, fordi jeg fik smadret min arm ved en trafikulykke. Skolen i Bagdad mente, at det var for farligt at sende mig ned i skolegården med den arm, så jeg fik bare lov til at tulle rundt og gå til hånde derhjemme. Jeg var slet ikke klar til niende klasse og eksamen i Langå. Jeg insisterede på at begynde i syvende og arbejde mig op derfra, og jeg fik heldigvis min vilje, siger Yohannes.\nUnder tiden i Langå fik de at vide af moderens søster i Canada, at Yohannes’ far var dukket op i Irak. Han havde været i fængsel i de mellemliggende år. I løbet af det følgende år fik de ham familiesammenført, og siden flyttede familien til Horsens.\nI hverdagen får Yohannes hjælp fra Dennis.\nI løbet af tiden i Langå uddannede Yohannes sig til bygningsmaler og arbejdede ved virksomheder i både Randers og Grenå. Der var travlt, og han arbejdede på akkord med at male fabrikker over hele landet. I 2011 mistede han sit arbejde og tog et vikarjob som epoxymaler.\n– Det var et hårdt og beskidt arbejde, men jeg tænkte, at det var nødvendigt. For så var jeg da i gang igen og havde et arbejde. Men på et tidspunkt faldt jeg baglæns ned af en stige og landede på ryggen, siger Yohannes.\nUlykken gav ham store problemer med ryggen og konstant migræne. De følgende år sloges han med hjælp fra fagforeningen for at få erstatning, og det lykkedes delvist til sidst. Han havde fået diskusprolapser både i nakken og lænden. Lægerne ville ikke operere ham, fordi det indebar for stor en risiko for varigt men, der var værre end smerterne i ryggen og den tilbagevendende migræne.\nTænkte tilbage til barndommen\n“Jeg fandt et klargøringsfirma i Norge, der var gået konkurs, og så kørte jeg op og købte alle maskinerne af konkursboet. Sov i bilen i 15 graders frost”\nDen følgende tid var præget af udredninger, lægebesøg og sygedagpenge. Den konstante mistænkeliggørelse og ydmygelsen i at skulle forsørges af andre.\n– Jeg hadede virkelig at få penge for ikke at lave noget. Men lægen havde sagt, at jeg ikke kunne arbejde som bygningsmaler mere, fordi det ville forværre min tilstand, siger Yohannes.\nMen midt i alt elendigheden kom Yohannes til at tænke på sin barndom i Bagdad. Da han ikke kunne gå i skole pga. sin arm, begyndte han gå til hånde på et bilværksted, hvor han vaskede og polerede bilerne.\n– Jeg begyndte at afsøge internettet og fandt ud af, at det hed ”klargøring” på dansk. Jeg tjekkede, hvordan konkurrencen på det felt så ud omkring Horsens og så en forretningsmulighed. Jeg fandt et klargøringsfirma i Norge, der var gået konkurs, og så kørte jeg op og købte alle maskinerne af konkursboet. Sov i bilen i 15 graders frost, siger Yohannes.\nDerefter gik han til sin sagsbehandler og sagde, at han ikke skulle udredes mere.\n– Hun forstod mig ikke. Hun sagde, at hvis jeg først gik i gang med det firma, var mine muligheder for at få tilkendt en pension udslukt. Men jeg vidste, at det var det, jeg skulle, siger Yoha nnes.\nKnoklede sig til succesen\nFørst fandt han et lokale på Ane Stauningsvej, der så forfærdeligt ud. Et gammelt, beskidt autoværksted. Men med den tidligere bygningsmalers mellemkomst blev der sat skik på lokalerne, og Yohannes kom i gang med maskinerne fra Norge.\nMen det var ikke let. Han sov på gulvet hos sin bror, Hans, og han kunne kun lige hive penge hjem til huslejen på værkstedet. Da han var lige ved at opgive, fik han et tilbud fra Deal.dk. Tilbuddet var ikke så forjættende, når man så på den endelige fortjeneste for Yohannes, men det kunne give kunder i butikken, så kendskabet til Yohannes’ virksomhed blev udbredt.\n– Jeg lavede et godt tilbud på bilvask, rudepolering og støvsugning. De første 24 timer fik jeg 200 biler tilmeldt. Det var ret vildt. Jeg fik travlt, og min timeløn var ikke høj, siger Yohannes.\nFlyttede til Torstedallé\nMen knokleriet gav Yohannes mulighed for at vise sit værd, og mange af de 200 kunder fra det første døgn med deal.dk vendte tilbage. Han gjorde sig umage med at give kunderne en god oplevelse. Den målsætning har fulgt ham siden – også ud i de nye lokaler på Torstedallé 177.\n– Jeg lover fuld tilfredshed eller pengene tilbage. Hvis mine kunder har en klage, udbedrer jeg selvfølgelig fejlen, men hvis de bliver ved med at være utilfredse og påpeger den samme fejl, vil jeg hellere give dem pengene tilbage end tage betaling for noget, de ikke er tilfredse med, siger Yohannes, der til dato aldrig har været nødt til at betale penge tilbage.\nGør gamle biler nye at se på\nDet kan sagtens være større beløb, der er i spil, for i dag laver Yohannes meget mere end bilvask og støvsugning. Det meste af tiden går med at damprense, polere og coate biler – både for autoforhandlere og private. Da Vi STARTER SGU besøger værkstedet, har Yohannes gang i en tyve år gammel Volvo, der skal have den helt store tur med flere omgange dybderens af lakken og efterfølgende keramisk coating. Indendørs skal sæder og tæpper damprenses, og motorrummet får også en grundig omgang. Derudover får al vinyl og gummi en opfriskning, så bilen til slut omtrent ser ud, som da den trillede ud fra fabrikken i Gøteborg.\nLakrensen er noget grundigere end den, optimistiske bilejere laver hjemme i carporten med slibemiddel fra tankstationen.\n– Når man lakrenser derhjemme med klude og slibemiddel, er det som regel kun glanslaget, man polerer op. Det betyder, at glansen forsvinder igen efter nogle måneder. Når man renser i dybden og lægger en ny, keramisk coating, er lakken nærmest vedligeholdelsesfri i de næste syv år, hvis man følger vores anbefalinger. Og både skidt og vand glider af de første år, siger Yohannes.\nVigtigt at kende sit værd\n“Selvom det lød fantastisk med den enorme omsætning i virksomheden, havde aftalen kørt mig i sænk”\nBilplejen er meget bredspektret i Yohannes’ forretning. Han laver stenslag og skifter ruder som forsikringssager, og han klargør undertiden også hestetransporter og lastbiler til videresalg.\nDet er gået så godt, at han har kunnet ansætte Dennis på deltid, og undervejs har han også måttet sige nej til tilbud. Tiden med Deal.dk er ovre, fordi Yohannes er et andet sted med sin forretning i dag. Men han er glad for de lærepenge og kunder, tiden med rabatordningen gav. Det kan dog være en god idé at kende sit værd og sige fra, selvom et tilbud umiddelbart virker lokkende.\n– Jeg fik på et tidspunkt et tilbud fra en stor bilhandel, der ville sende alle sine biler omkring mig til klargøring. De skulle gøres klar til salg, og aftalen kunne give mig mere end 1200 biler om året. Men stykprisen var så lav, at jeg ikke kunne få en fornuftig forretning ud af det. Så selvom det lød fantastisk med den enorme omsætning i virksomheden, havde aftalen kørt mig i sænk, fordi jeg ville have knoklet løs til en for lav løn og havde ødelagt mine muligheder for at servicere mine andre kunder godt nok, siger Yohannes.\nDu kan læse mere om Pro Touch Bilpleje på hjemmesiden og give Yohannes’ iværksætteri og knokleri et like på Facebook.\nTilbage til oversigt Læs: Glæden ved vind i...


Serviceautomatisering giver jeres bruger de bedste redskaber - ITX\nServiceautomatisering handler om at give jeres brugere de fornødne redskaber når de skal bruge dem. Forskellige brugere har forskellige behov, og derfor er det ikke tilstrækkeligt med en konform desktop-oplevelse til alle brugere.\nMedarbejderens arbejdsværktøjer afhænger af flere ting som for eksempel jobfunktion, tilhørsforhold samt den aktuelle kontekst som medarbejderen befinder sig i. Det handler ikke blot om at gøre brugeren glad, men i høj grad også om jeres virksomheds sikkerhed. Måske har I kritiske applikationer som brugeren gerne må benytte på arbejdspladsen, men ikke uden for virksomheden. Måske tillader I Facebook derhjemme, men ikke på arbejdspladsen. Det kan vi understøtte.\nTilsvarende gælder for services stillet til rådighed via Self Service Portalen. HR-medarbejderen anvender visse services, som for eksempel on/off-boarding af medarbejdere, mens marketingmedarbejderen skal have adgang til Photoshop via et automatiseret workflow. It-medarbejderen har behov for helt andre services. Alt dette kan vi understøtte.\nNår det gælder serviceautomatisering vil vi anbefale dig følgende: Tænk stort, men start småt.\nVi udsender nyhedsbrev med nyheder og interessante artikler med udgangspunkt i vores faglighed og erfaring.\nINFO: Vi videregiver aldrig dine kontaktoplysninger til andre.


Webudvikler til travl Umbraco-webbureau, Bloom | it-jobbank\nWebudvikler til travl Umbraco-webbureau\nVores kunde Tea Solutions oplever vækst, og vi søger derfor en dygtig .Net-udvikler til deres team.\nDe udvikler alt fra små til store løsninger i Umbraco, og deres portefølje tæller i dag over 200 aktive websites i Danmark. De står ligeledes bag e-handelssystemet Tea Commerce bygget til Umbraco.\nDet vigtigste er, at du har lyst til at arbejde i et webbureau med skiftende projekter, og at du er dygtig C# og Umbraco-udvikler.\nDu er en ildsjæl, hvad angår udvikling, har en høj faglig stolthed og tager ansvar for kun at levere løsninger af højeste kvalitet. Endvidere arbejder du struktureret, har gode samarbejdsevner og elsker ny teknologi, samt ved hvad der rører sig i branchen.\nDesuden er det vigtigt, at du formår at se løsningerne fra kundens synsvinkel og kan håndtere kunderne med en empatisk og professionel tilgang.\nEt spændende job med masser af ansvar og mulighed for indflydelse. Et ungt og professionelt miljø, hvor der er rig mulighed for at sparre med fagligt dygtige kollegaer. En arbejdsplads, hvor der er en positiv omgangstone, og hvor der er en sund balance mellem arbejde og fritid.


Tidspension er et markedsrenteprodukt, hvor afkastet er styret af udviklingen på investeringsmarkederne. Med garanti sikrer du dig selv imod, at din Pensionskonto skrumper de år, hvor investeringsafkastet er negativt.\nMed Tidspension med garanti, har du både i opsparings- og udbetalingsperioden sikkerhed for, at din Pensionskonto ikke får et negativt, årligt afkast. Hvert år den 31. december opgør vi årets samlede forrentning af P-kontoen. Det gør vi i praksis ved at lægge samtlige, månedlige forrentninger sammen. Hvis summen er negativ, så træder garantien i kraft. Den medfører, at en del af det negative beløb bliver ført tilbage til B-kontoen. Den anden del bliver betalt af Danica Pension. Jo tættere du er på pension, jo større andel af garantioverførslen betaler Danica Pension.\nGarantien koster dig 0,1 procent af det årlige indestående på P-kontoen.\nSelv om investeringsafkastene svinger fra år til år, får din Pensionskonto tilskrevet en stabil forrentning fra Bufferkontoen. Dermed får du mere stabile udbetalinger som pensionist. I et svingende marked, hvor udbetalingerne i et almindeligt markedsrenteprodukt svinger op til 10 procent fra år til år, vil udbetalingerne i Tidspension typisk kun variere med op til 2 procent.\nden forventede forrentning af Pensionskontoen (1,5 procent i 2022)\nUdbetalingsgrundlaget bliver bestemt, når du går på pension. Og herefter ligger det fast og kan ikke ændres, mens du får din opsparing udbetalt. Udbetalingsgrundlaget kan dog ændres og få betydning for dig, der endnu ikke får din pension udbetalt.\nHvis udviklingen på P-kontoen svarer akkurat til de forudsatte 1,5 procent, bliver din ydelse det kommende år uændret. Hvis forrentningen har vist sig at være højere end de 1,5 procent, vil udbetalingen til dig hver måned også stige. Omvendt vil du få en lavere udbetaling, hvis forrentningen af P-kontoen har været lavere end de forudsatte 1,5 procent.\nFørst vokser P-kontoen ved, at vi overfører en rente til den fra B-kontoen. Renten er fastsat på forhånd og svarer til afkastet i Fastrentefonden\nHvis du har Tidspension med garanti, så sikrer du dig, at din P-konto aldrig bliver forrentet med et negativt beløb på årsbasis.


Samsung UE46F5005 anmeldelse - Pixelpusher.dk\nSamsung UE46F5005 anmeldelse\nadmin | 13. januar 2014 | Anmeldelser, Elektronik | 2 kommentarer\nLeder du efter et nyt LED tv til stuen til under 4.000 kr, bør du måske kigge nærmere på et 46″ Samsung UE46F5005. Et budget på 4.000 kr, er absolut ikke nogen herregård til en ny fladskærm. Ikke desto mindre kan det godt lade sig gøre at finde noget ganske fornuftigt til pengene.\nDet er ikke den nemmeste opgave at finde hverken ekspert eller brugeranmeldelser af dette tv på nettet. Det skyldes nok at langt de fleste AV blogs kun anmelder de dyre og mere avancerede modeller. Derfor syntes jeg at jeg ville lave en lille Samsung UE46F5005 anmeldelse, hvilket måske vil kunne hjælpe andre i deres søgen efter et billigt stuealter.\nDen slanke ramme omkring skærmen på ca. 2 cm, betyder at bredden holdes nede på 105,9 cm. Rammen har et let glossy finish, dog ikke nær så blank og skinnende som man før har set på produkter fra Samsung. “F” modellen er desuden forholdsvis tynd, og måler kun 4,9 cm i dybden – hvilket må siges at være acceptabelt (ihvertfald i denne prisklasse).\nUE46F5005 vejer ind på ca 12. kg, og højden er 62,6 cm (benytter man den medfølgende fod er højden 68,6 cm).\nAlt i alt synes jeg faktisk at det er et ganske nydeligt tv med et meget slankt udtryk, som vil klæde væggen i ethvert rum.\nDet vigtigste i enhver form for skærm er billedkvaliteten, og her skuffer denne skærm ikke. Samsung UE46F5005 leverer et billede i fuld hd (1080p / 1920×1080 pixel), som står knivskarpt på skærmen. Der kan dog godt forekomme en smule bevægelsesslør (motion blur) når man ser sport eller film med hurtige sekvenser. Jeg synes ikke at det er noget problem for mig, og det er trods alt også et 50 hz panel der sidder i.\nGodt nok kalder Samsung det for 100hz CMR (Clear Motion Rate), hvilket betyder at de benytter deres eget interpoleringssystem til at indsætte “ekstra” billeder, der gør at det hele synes skarpere under hurtige sekvenser. Det kan godt være at det gør det en smule bedre, men det er vidst marginalt.\nAlt dette lyder måske lidt negativt, og der er da også plads til forbedringer. Men lad os lige huske på at dette tv kun koster mellem 3 og 4.000 kr, hvilket i fladskærmsjunglen må betragtes som værende i den billige ende. Det hele kommer nok også an på hvor forvænt man er. Kommer man fra et plasma tv, vil man nok synes det er meget bevægelsesslør. Men er det er en opgradering fra et ældre lcd tv, vil man sikkert ikke lægge mærke til det.\nHøjtalerne på dette tv sidder bagpå og er ikke de allerbedste i verden når det kommer til dyb fyldig lyd. Dog synes jeg de leverer et fint resultat til alm. tv kiggeri. Skal der ses film vil de fleste nok foretrække at køre lyden igennem surroundanlægget alligevel.\nEr det et smart tv?\nNej, der er hverken Smart tv eller internettilslutning.\n2 Hdmi indgange\n1 usb indgang (til ex. direkte afspilning af DivX film, mp3 filer eller billedfremvisning)\n1 optisk lydudgang (Toslink)\n1 Komponentindgang (Y/Pb/Pr)\n1 Hovedtelefon udgang\n1 Scart indgang\nLeder man efter et nyt LED tv til billige penge, er Samsung UE46F5005 overvejelsen værd. Dog skal man være indstillet på at undvære de nyere features såsom 3D, Smart-tv og alt det andet gejl. Til gengæld får man et ganske udmærket tv med et godt billede og acceptabel lyd, til en rigtig god pris.\nJeg er sikker på at det vil kunne tilfredsstille de flestes behov – Jeg var ihvertfald ganske imponeret under min test..\nSe alle specifikationerne på producentens hjemmeside: Samsung UE46F5005\nByggekvalitet - 7/10\nBillede - 7/10\nLyd - 6/10\nTags:anmeldelse, elektronik, tv\nBattlefield 4 anmeldelse (PC)\nIngen kommentarer | jan 23, 2014\nGrand Theft Auto V – Anmeldelse (PS3)\nIngen kommentarer | jan 22, 2014\nIngen kommentarer | jan 27, 2014\nSelv tak, håber at du endte med at købe det og blev glad for det.\nTak for anmeldelsen! Overvejer dette fjernsyn, så godt lige at høre om det fra en kender.


oktober 2017 - Udvendigetanker.dk\nby Caroline Strand - oktober 29, 2017\nSå er vi blevet ægte københavnere\nVi har investeret i en Christiania cykel.\nVi købte den brugt for en lille måneds tid siden, men har ikke været ude og cykle med den med baby A, fordi vi har ventet på et barnesæde og en cykelhjelm til baby A også skulle den også lige til et tjek, inden det kunne lade sig gøre.\nSikkerhed frem for alt, når vi cykler med vores lille guldklump♥\nVi har gået og trippet for, at den skulle blive klar lige siden, at vi købte den (jeg har personlig haft det som et lille barn, der venter på juleaften, haha).\nIdag kom dagen så ENDELIG 🙂\nSelvom der har været god vind idag, så skinnede solen og vi tog ud til Amager Strand og prøvekørte cyklen. Alberte-musen nød virkelig, at kunne sidde derinde i læ og følge med i det hele. Se lige hvor skøn hun er♥\nJeg ved allerede nu, at vi ikke kommer til at fortryde vores køb og at cyklen kommer til at give os mange gode kilometer. For selvom det har gjort lidt ondt i pengepungen, så er det en god investering.\nVi behøver nu ikke længere at skulle tage bussen, men kan nemt komme rundt i København på cykel, og jeg har virkelig også savnet at cykle. Så det er bare total optur.\nby Caroline Strand - oktober 29, 2017 oktober 29, 2017\nHavregrød med kokosmælk\nHar du prøvet havregrød med kokosmælk? Hvis ikke…. Så gør dig selv den tjeneste. Det smager så lækkert!\nHavregrøden bliver lidt mere cremet og meget blød i smagen. Og hvis du så topper den med banan, så mætter den virkelig. Og banan og kokos er bare en fræk kombi 😉\n½dl kokosmælk (den fuldfede)\n(Jeg laver min havregrød i mikroovnen og giver den et par minutter med omrøring indimellem)\n¼ banan i halve skiver\nby Caroline Strand - oktober 27, 2017\nBaby A havde det så meget bedre idag ♥\nHun havde også en okay nat i nat og vi var ikke oppe pga hoste eller andet … Jubii 🙂\nOg vi har i dag haft besøg af hende her↓↓↓\nHun er udskrevet og hjemme igen på Rosenhøj og der er kommet styr på hendes hverdag. Så nu var der tid og overskud til at komme en tur til Amager.\nVi har virkelig hygget os, og man kunne ikke mærke på baby A, at det er over 2 mdr siden, at hun har set bio-mormor. De 2 hyggede sig gevaldigt sammen fra start.\nDet var virkelig rart, at se min mor igen og især at se hende smile og grine så meget. Det var tiltrængt efter alt det med indlæggelsen på intensiv og besøget som var lidt ubehageligt for mig.\nSelvom min mor har svigtet mig en del igennem hele mit liv og vi i perioder ikke har haft noget videre kontakt (i flere år), så har vi alligevel et særligt bånd.\nJeg har været utrolig heldig at have en god (pleje)familie, som har gjort mig til en del af deres familie og de er også min familie♥ Men de vil aldrig kunne erstatte min mor. Jeg har altid og vil altid have en særlig kærlighed til hende. Og der har altid været et tomrum og et savn, når hun ikke har været i mit liv.\nDet er måske svært for andre at sætte sig ind i, der var også en gang en bekendt som skrev at jeg bare skulle være glad for at have min plejefamilie, det sårede mig og samtidig gav det mig en form for skam og skyld følelse. Det er jo ikke fordi, at jeg ikke er glad for dem, jeg er faktisk ret så lykkelig over, at være blevet en del af familien, og jeg elsker dem og ville på intet tidspunkt være foruden dem. MÉN de kan altså bare ikke erstatte min mor. Noget der er fantastisk ved min (pleje)familie er også, at de aldrig har forsøgt at erstatte hende eller få mig til at glemme hende, men de har altid været der for mig og spurgt ind til hende osv.\nMine familie forhold er kompliceret (at fortælle udefrakommende), netop fordi at min plejefamilie er min familie nu og min mor også stadig er en del af mit liv. Det tog også Michael lang tid, at forstå hvordan og hvorledes det hele hænger sammen.\nMen sådan er det med mig… Jeg er sq lidt (meget) kompliceret… Haha.\nby Caroline Strand - oktober 26, 2017 oktober 26, 2017\nDer har været lidt stille på skrive fronten. Men det er simpelthen fordi at der SKER SÅ MEGET lige pt.\nJeg forsøger, at holde hovedet oven vande og få styr på lortet igen (og ikke lort på styret)\nAlberte-musen er igang med ét af de famøse tigerspring (udviklingsspring), hvilket gør, at hun møffer rundt, udforsker og bruger sin krop, som aldrig før. Det er jo virkelig godt, men hvad der er mindre godt er, at hun har svært ved at få ro i kroppen igen. Så hun sover virkelig ikke særlig meget og bliver mega træt af alt det møfferi også bliver den unge dame jo frustreret….. Hvilket gør, at hun brokker sig gevaldigt eller bliver ked af det.\nOven i hatten så blev hun småforkølet i starten af ugen, og det skal jeg da nok lige love for har taget til…DER ER SNOT ALLE VEGNE\nNæsen løber konstant, og man må ikke tørre den for hende og fan’en tage én, hvis man prøver, at suge noget af det snot…. Saltvandssprayen er hun sat’me også tosset på!\nDe sidste to nætter har været et rent HELVEDE. For nu er hun også begyndt at hoste :/ Så hun vågner og er ked af det. I foregårs måtte jeg sidde op med hende et godt stykke tid før der kom ro på hende igen, også måtte hun ligge i vores seng imellem os.\nIgår aftes ville hun så absolut ikke sove og kammede helt over, så det endte med, at vi måtte tage hende i barnevognen og gå en tur. Så kom der ro på baby, men allerede til midnat var den gal med hosten. Selv om vi ligger i den vildste løg-stank (gammelt husmoderråd) og hendes hovedgærrede er hævet.\nHun er også virkelig morsyg.. Det er kun mig der duer, eller i hvert fald mig der virker bedst… Shit, det er altså hårdt, at skulle være på 24/7 nærmest!\nHvis nogen sidder har et godt råd, så smid det ENDELIG vores vej…\nHun sover ude på altanen om dagen i ulddragt og hun virker til at have en tilpas temperatur.\nVi ‘bliver hjemme’ dvs. vi har ikke været til babytummel og babysvømning. Men vi er selvfølgelig ude på gåture osv.\nJeg forsøger, at give hende så meget hvile og ro (men baby vil jo ikke sove særlig meget) og hun møffer rundt på gulvet\nHovedgærret er hævet og hun sover i uld om natten.\nJeg forsøger, at give hende så meget vand som muligt\nHun har ikke feber (endnu i hvert fald)\nUdover alt dette, så er der lige nogle fremtidsplaner, som er blevet ændret, og en masse som derfor skal tænkes igennem og vi skal få det hele skal gå op i en højere enhed i sidste ende… Men dette kan jeg komme ind på, når der er lidt mere styr på det eller jeg får tid til at skrive lidt igen.\nJeg trøster mig selv med, at det er kun en periode. Det er kun en periode, at vi skal træde vande…. Alt vender igen…. På et tidspunkt…..\nBilledet er fra i lørdags, hvor vi var til træning med filmoptagelse i Vesterbronx Gym (Måske der kommer et andet indlæg omkring det)\nGod dag til jer<3\nby Caroline Strand - oktober 23, 2017\nPlastik -Den store hverdags synder\nVi tænker måske ikke over det, men der bliver brugt ufattelig meget plastik.\nMeget af plastikken ender i naturen, som svært nedbrydeligt affald, hvor det udleder mikro-plast. Det tager op til 500 år for en plastflaske, at blive nedbrudt til mikroskopiske stykker.\nVerdenshavene flyder med plast. Op mod 90% udgør plastik, af den samlede mængde affald i havene og største delen af det stammer fra land. Bitte små plastikstykker risikerer, at ende i maven på mindre dyr og derefter sendt retur til os via. fødekæden. Man kender endnu ikke konsekvensen af dette.\nDet mest optimale ville være ikke at bruge så meget plastik, men det kan være svært at undgå, men vi kan gøre et forsøg på at reducere vores forbrug lidt og sørge for at sortere og sende plastik til genbrug.\nJeg prøvede i sidste uge, at sortere alt det plastik fra vores affald, som var egnet til at komme på genbrugen.\nHer er hvad jeg fik samlet:\nDet er jo helt vanvittigt!!!\nHer er lidt ideer til hvordan vi kan reducere forbruget af plastik:\nDrop købevand: Købe vand har en stor klimabelastning\n1 times kørsel i bil, så meget CO2-udledning svarer produktionen og transport af 2 stk. 1/2 liters flaskevand til. Det er jo CRAZY!!!\nDrop købeplastikposen: Medbring selv net når du handler, og hvis ekspedienten i diverse butikker spørger om du skal have en pose, så tak nej. Hvis du alligevel får en pose med, så genbrug evt. posen til flere indkøb og efterfølgende som affaldspose.\nOpbevar madrester osv i glas eller bøtter: Reducere dit forbrug af engangsindpakning: fryseposer og staniol, ved brug af genanvendelig produkter i stedet (evt. naturlige madwraps af bivoks), eller vælg den bionedbrydelige. Gem evt. glas fra syltetøj, syltede produkter osv. Eller køb beholdere og bøtter i glas, rustfri stål eller plastik uden BPA, PVC eller ftalater.\nUndgå at købe engangsservice i plastik: Vælg i stedet bionedbrydelige produkter.\nSkift den lyse, gule eller blå klarklud ud: Brug i stedet en bomuldsklud, da den “farvede” klarklud kan udleder mikroplast ved vask og vridning. (Den indeholder ca. 20 % polypron, som er et hårdt syntetisk plast)\nPrøv at undgå udnødvendigt plastemballge: Køb evt. frugt og grønt i løsvægt eller gør dine indkøb i f.eks Løs Market (Hvis du bor i København)\nVælg plejeprodukter uden plastik: Gå evt. efter svanemærket som garanterer, at der ikke er brugt mikroplast. Eller kig efter PE, polyethylene, polypropylen, er dette i varedeklarationen, så gå udenom.\nSorter dit affald: Sørg for at det plastik som kan genbruges kommer på genbrugen. Hvis vi sortere vores affald rigtig kan vi spare en masse energi og reducere vores CO2-udledning.\nby Caroline Strand - oktober 21, 2017\nHvad er sundhed egentlig? Her kommer min personlige fortolkning af ordet.\nDet er et meget bredt begreb og i bund og grund et personligt og individuelt ét af slagsen.\nFor mig handler det, om at have det godt i sin krop, sit sind og i sine omgivelser. Sundhed er, at man føler en form for balance imellem sind og krop.\nDet handler også om, at kunne være i stand til at tage kampen op, hvis man har noget i sit liv, som ikke er tilfredsstillende og at kunne løse de problemer, som der må dukke op.\nDet handler altså om et menneskes velbefindende, og der er flere måder at opnå dette på.\nKost, motion og søvn spiller en kæmpe rolle for et menneskes velbefindende. Men der skal altså også være en fin balance i mellem de tre ting, og der er nogle generelle retningslinjer for disse. Motion er sundt, uden tvivl, men f.eks kan motion gå hen og blive usundt for én, hvis man bliver besat af det og det ender med at blive sygeligt, altså man får det psykisk og fysisk dårligt (kroppen bliver nedbrudt, hvis den ikke for hvile).\nEn sund, rask og stærk krop er essentiel og der er masser af råd for, hvordan man bedst muligt opnår dette. (Måske der kommer et indlæg på et tidspunkt)\nDet handler også om, at kunne være i stand til at tilpasse sig efter sine omstændigheder. Selv om motion er sundt, så er det måske ikke smarteste at gå ud og presse sin krop, hvis man ikke har fået nok søvn eller man ikke har spist nok.\nDet handler i den grad også om, at det enkelte individ er i stand til at afgøre, hvad der er godt for individet selv på pågældende tidspunkt.\nDet som jeg prøver at komme frem til er, at det er forskelligt fra person til person, hvordan man opnår velbefindende. Hvad der er sundt for mig lige pt, er ikke nødvendigvis sundt for dig.\nby Caroline Strand - oktober 18, 2017\nJeg træner hver tirsdag i Vesterbronx med Asger Heindorf.\nI går blev det bare sådan en rodet og dårlig morgen, da baby A valgte, at ville op allerede kl.6.15. Ydere mere ville hun ikke rigtig sove mere end en halv time efterfølgende, selvom jeg prøvede både, at ligge hende på altanen (som vi plejer) og til sidst måtte jeg putte hende i barnevognen og gå lidt før i håb om, at hun ville overgive sig og sove lidt mere, inden jeg skulle til træning. Men baby A er en stædig lille pige…\nJeg havde derfor kun 2 valg, da jeg syntes det ville være synd for baby A, at skulle tvinges til at være blandt mange mennesker, lyde og mange indtryk (som der jo er i et træningscenter)\nAt droppe træningen\n2. Ringe til Asger og høre om han ikke var med på, at rykke træningen udenfor\nHeldigvis var Asger med på min ide og vi aftale, at mødes ved Planetarium i stedet. Hvor heldig var jeg lige 🙂\nSå det endte med, at blive en rigtig fed formiddag, hvor jeg fik trænet og baby A fik slappet af første halvdel i barnevognen og til sidst var hun oppe og sidde og nød at følge med i, hvad der skete.\nAsger er utrolig dygtig og fik jo så uden varsling lavet træningsprogrammet om til de omgivelser, som vi havde at gøre godt med.\nDer blev squattet, hoppet en hel del (hvilket jeg er helt tosset med), grinet og svedt. + han havde nogle nye øvelser, som gav mig lidt udfordring.\nVejret var desuden helt perfekt, helt vindstille og små lunt.\nDet kunne ikke være mere perfekt!\nBaby A faldt desuden i søvn lige bagefter og sov små 2 timer, så jeg fik gået en runde rundt om den ene sø, holdt en lille pause på en bænk, hvor jeg kunne nyde min medbragte mad (revet gulerød, revet æble, edamame bønner og peanuts) og gik turen hjem til Amager før hun vågnede igen.\nPs. Mine små stænger er godt ømme i dag 😉\nPerlebyg med tomat og bønner\nJeg har sat mig for, at der skal tømmes lidt ud i skabene, da der ligger en del rester af tørvare.\nSå jeg har aftalt med mig selv, at minimum en gang om ugen skal jeg lave en ret med en rest. I går blev det så perlebyg, som skulle bruges.\nDet blev til et dejligt måltid med god smag, der blev lidt rigeligt til 2, så vil skyde på at der er til 3-4 personer. Noget der også er lækkert er, at det er en nem ret og den er også billig, da man tit har forholdsvis mange af ingredienserne på sit basis lager 🙂\n150 gram perlebyg\n½ fed single feds hvidløg\nVand, det der svarer til en ½ dåse hakket tomater\n2 tomater i små tern\n1 terning grøntsags bouillion\n1 ds. røde kidney bønner\nStart med at skyl perlebyg grundigt og sæt det over da det skal koge i ca.45-50 min (hæld overskydende vand fra bagefter)\nVarm en pande el. wok med olivenolie og smid forårsløg, peberfrugt og hvidløg på og steg et par minutter\nTilsæt lidt spidskommen, chiliflager, salt og peber (efter egen smag) og vend godt rundt\nTilsæt friske tomater og steg yderlige et par minutter\nTilsæt hakket tomater, bouillon, vand og lad det små simre\nTil slut tilsættes bønner (som er skyllet) og de kogte perlebyg\nLad det hele få samme temperatur og derefter er retten klar til servering.\nby Caroline Strand - oktober 17, 2017\nHavregrød på rødbede afkog\nHavregrød er min ultimative yndlings morgenmad!\nDet fantastiske ved havregrød er, at du kan variere den på utallige måder.\nSom base bruger jeg altid:\n40 gram finvalsede havregryn\nDet bliver så smækket i mikroovnen 2 min.\nPå ovenstående billede har jeg brugt lidt afkog fra rødbeder til væske. (¼ dl rødbede afkog og 1 ¾ dl vand)\nGrunden til rødbede afkog er, at jeg havde lavet rødbedemos til baby A.\n1 stk. knækket mørk pålægchokolade\nLidt valnødder knækket i mindre stykker


Pres på Ancelotti før FCK-kamp\nNyheder Skrevet af BNB | 30.09.13 | 15:34\nReal Madrid-træner Carlo Ancelotti kommer ikke til at kigge på stillingen i Superligaen og spare nogle af profilerne fra verdens dyreste fodboldtrup\nDet er der simpelthen ikke råd til efter lørdagens 0-1-nederlag på hjemmebane til naborivalerne Atlético de Madrid. Alarmklokkerne bimler og bamler allerede, sådan som det altid sker med de mindste krisetegn hos Real Madrid.\nAncelotti og hans superstjerner er under pres, fordi italienerens 4-4-2 system ikke har fungeret optimalt endnu med Real-holdet, hvor Cristiano Ronaldo i lørdags tydeligvis var træt af at spille i front frem for på kanten.\nNu kræver fans, de kritiske spanske medier og ikke mindst topcheferne internt i klubben, at der kommer en oprejsning og en magtdemonstration onsdag aften mod FC København. Som El Pais-journalist Diego Torres formulerer det:\n- København skal splittes ad. Det er den perfekte lejlighed til at få selvtilliden tilbage, som man også gjorde efter 6-1 ude over Galatasaray, siger den respekterede fodboldskribent.\nReal Madrids største problem er helt klart defensiven. De er kommet bagud på det første mål i de seneste elleve La Liga-kampe på hjemmebane, og det er den næstdårligste statistik på det punkt i klubbens historie.\nMidterforsvaret med Sergio Ramos og Pepe lod sig alt for let tirre af Atléticos spydspids Diego Costa, som også blev matchvinder. De to Real-backs - Alvaro Arbeloa til højre og Fabio Coentrão modsat - var også milevidt fra topniveau.\nPå den centrale midtbane får tyske Sami Khedira stor kritik for, at han slet ikke er offensiv nok i en 4-4-2-opstilling, hvor det var bedre i sidste sæson med en 4-2-3-1-opstilling.\nDen skingre kritik får imidlertid ikke Carlo Ancelotti til at ryste på hånden, selv om Real Madrid har spillet dårligt to kampe i træk mod Elche og så Atlético.\n- Jeg er ikke typen, der ryster på hånden og ændrer fra tid til anden. Der er en masse ting at arbejde med for os, men vi holder fast. Vi kommer også til at spille på samme måde mod København, og forhåbentligt bliver det bedre. Det gik fint i den sidste Champions League-kamp mod Galatasaray, forklarer Ancelotti.\nGareth Bale er kommet sig over en mindre skade og blev skiftet ind fra starten af anden halvleg i lørdags. Han lover, at Real Madrid rejser sig onsdag mod FCK.\n- Vi kan ikke levere sådan en indsats på vores hjemmebane igen. Vi er nødt til at rejse os, og det skal gå ud over FC København. Vi må vise dem og omverdenen, hvad det her hold er i stand til, siger verdens dyreste.


100 dages offensive fakta, arbejdsark, kampe, udfald og indflydelse børn - Historie\n100 dages stødende fakta og arbejdsark\nDet Hundrede dages offensiv var den sidste periode af Første Verdenskrig , hvor de allierede iværksatte en række offensive angreb mod centralmagterne, der skubbede tyskerne ud af Frankrig og førte til deres nederlag.\nSe faktafilen nedenfor for at få flere oplysninger om WWI: 100 Days Offensive eller alternativt kan du downloade vores 22-siders WWI: 100 Days Offensive-arbejdsarkpakke til at bruge i klasseværelset eller hjemmemiljøet.\nFørste Verdenskrig begyndte på Balkan i slutningen af juli 1914 og sluttede i november 1918, hvilket efterlod 17 millioner døde og 20 millioner sårede.\nMagtkampen, der førte til krigen i 1914, begyndte med to konkurrerende magter: Tyskland og Østrig-Ungarn mod Rusland, Frankrig, Serbien og Storbritannien.\nMordet på ærkehertug Franz Ferdinand af Østrig af en bosnisk serber var en handling, der udløste krigen, da allierede stater begyndte at støtte hinanden politisk.\nMordet førte til en måneds diplomatisk manøvrering mellem Østrig-Ungarn, Tyskland, Rusland, Frankrig og Storbritannien, kaldet julikrisen.\nDen første konflikt skete den 2. august 1914, da Tyskland invaderede Luxembourg. Hele måneden viste Tysklands hærs dygtighed i deres næste konflikter.\nRusland kæmpede i begyndelsen, men forblev at kæmpe sammen med sine allierede.\nI 1915 blev Zeppelinerne brugt til at invadere. Den første, der led, var Storbritannien.\nI september 1915 udbrød rasende protester fra USA, da den tyske U-båd sank, Lusitania, som havde mange amerikanske passagerer ombord.\nDet var samme år, at giftgas blev introduceret i krig.\nI maj 1916 nåede søkrigsførelsen sit højdepunkt, da Storbritannien og Tyskland stødte sammen i slaget ved Jylland.\nTyskland forblev den mest truende fjende gennem 1916 og 1917, hvilket tvang selv USA til endelig at erklære krig mod det. Dette resulterede i, at flere lande afbrød båndene til Tyskland.\nI begyndelsen af 1918 begyndte Tyskland at mærke det stigende pres fra lande, der erklærer krig og dets udtømmende ressourcer på grund af afbrudte bånd.\nEn stor del af krigen fandt sted i det land, der nu hedder Israel, og Palæstinas grænser.\nI slutningen af krigen pressede de allierede igennem en offensiv aktion, der begyndte den 8. august, hvilket udløste 100 dages offensiven.\nHundrede dages offensiv strakte sig over 95 dage, begyndende med slaget ved Amiens den 8. august 1918 og sluttede med våbenhvilen den 11. november.\nDen tyske forårsoffensiv var tæt på at bryde den allierede frontlinje, men de formåede lige at holde fast.\nI det andet slag ved Marne svigtede tyskerne, og den 18. juli skubbede det allierede modangreb dem tilbage.\nSLAG PÅ AMIENS\nGeneral Ferdinand Foch blev udnævnt til øverstkommanderende for de allierede styrker.\nTyskerne blev overrasket under Amiens-angrebet. Nogle siges at være blevet fanget, mens de spiste.\nDe allierede havde taget 17.000 fanger og 330 kanoner. De samlede tyske tab blev anslået til at være 30.000 mand, mens de allierede havde lidt omkring 6.500 dræbte, sårede og savnede.\nSammenbruddet i tysk moral fik Erich Ludendorff til at døbe det 'den tyske hærs sorte dag'.\nDen 10. august begyndte tyskerne at trække tilbage mod Hindenburg-linjen.\nDe allierede fortsatte med at angribe på denne måde hele sommeren og efteråret 1918, hvilket gav den udmattede og udtømte tyske hær lidt pusterum.\nSOMME ANDEN Slag\nSomme-slaget fandt sted fra 21. marts til 5. april 1918, nord for Somme-floden i det nordlige Frankrig. Det kaldes også slaget ved Saint-Quentin.\nOffensiven skubbede den tyske 2. armé tilbage over en 34-mils front. Albert blev fanget den 22. august.\nAVANCERET I HINDENBURG-LINIEN\nSlaget ved St. Quentin-kanalen var en afgørende sejr, der brød igennem en af de stærkeste sektioner af Hindenburg-linjen.\nDen tyske general Ludendorff siges at have sagt, at 'den (tyske) hærs situation kræver en øjeblikkelig våbenhvile for at redde en katastrofe'.\nTyskland indså, at de ikke ville vinde krigen.\nEfterfølgende slag blev udkæmpet under Forfølgelsen af Selle, Slaget ved Courtrai, Slaget ved Mont-d'Origny, Slaget ved Selle, Slaget ved Lys og Escaut, Slaget ved Serre, Slaget ved Valenciennes og Slaget ved Sambre, bl.a. det andet slag ved Guise og slaget ved Thiérache.\nWWI: 100 dages offensive arbejdsark\nDette er en fantastisk pakke, som indeholder alt, hvad du behøver at vide om WWI: 100 Days Offensive på 22 dybdegående sider. Disse er klar til brug WWI: 100 Days Offensive arbejdsark, der er perfekte til at lære eleverne om Hundred Days Offensiven, som var den sidste periode af Første Verdenskrig, hvor de allierede lancerede en række offensive angreb mod centralmagterne, der pressede tyskerne ud af Frankrig og førte til deres nederlag.\n100 dages efterspillet\nAfslutning af krige\nOrd at huske\n100 dages stødende fakta og arbejdsark: https://kidskonnect.com - KidsKonnect, 18. marts 2019\nLinket vises som 100 dages stødende fakta og arbejdsark: https://kidskonnect.com - KidsKonnect, 18. marts 2019


Op til 14 timers batteri\nDu kan opleve virkelighedstro, velbalanceret og naturlig lyd, uanset hvor du er eller hvad du gør med disse kompakte Beoplay H8 trådløse hovedtelefoner fra Bang & Olufsen. Active Noise Cancelling lader dig lytte til din yndlingsmusik uden forstyrrelser fra omgivelserne, mens touch-kontrollen på ørestykkerne lader dig besvare indgående opkald eller skifte sang med lethed. Takket være det lette vægt på kun 255 gram og lædermaterialet vil høretelefonerne føles komfortable selv efter brug i flere timer.\nB&O Beoplay H8 forbinder til din enhed via Bluetooth 4.2 med aptX, der giver en overlegen lyd, uanset om du lytter til musik eller taler i telefon.\nDu vil opleve alle detaljer og toner i musikken med aktiv støjreduktion, der udelukker lyden fra dine omgivelser. Lyt til musikken med maksimalt detaljeniveau, selv når du går på gaden. Du kan tænde og slukke for den aktive støjreduktion når som helst. Batteri:\nB&O Beoplay H8 har udskifteligt batteri op til 14 timers lyttetid med Active Nosei Cancelling og Bluetooth tændt. Derfor kan du være på farten i lang tid uden at bekymre dig om batteritiden.\nDu vil opleve en komfortabel pasform takket være lammeskindet på ørestykkerne. Hukommelsesskummet i ørepuderne bidrager til høj komfort. Det luksuriøse læder fra koskind i høj kvalitet gør Beoplay H8 behagelige at røre ved.\nVægt, kg 0,255


Opskrift: Frittata med laks & aspargeshoveder + Sprøde rugbrødsstænger ⋆ MoniaMagdalena\nby MoniaMagdalena 31. juli 2018 0 comment\nJeg er vild med frittata 🙂\nFrittata smager fantastisk – Og så er det en rigtigt god & let sommermad ♥\nDet er super lækkert med lidt knas til, som f.eks sprøde & salte rugbrødsstænger, som jeg plejer at servere det med.\nFrittata er en slags æggekage – En Italiensk æggekage .. Bare tyndere\nDu kan lave frittata med alverdens ting, men denne frittata indeholder en masse laks & (selvfølgelig) en masse æg\nDer har været meget snak om at æg indeholder for meget kolestorol, men det er en myte.\nDTU Food har i en stor undersøgelse set på, om det omdiskuterede kolesterol i æg er et problem, og om æg er skadelige for helbreddet.\n»Du producerer selv kolesterol i din krop, og der er en naturlig regulering, så hvis du indtager lidt, producerer du mere og omvendt,« siger seniorrådgiver på DTU Fødevaresintituttet Heddie Mejborn.\nDu bør max. spise mellem 1 – 4 æg om dagen. Om du spiser 1 eller mere går an på hvor meget mættet fedt du ønsker at indtage. Jeg selv spiser omkring 2 æg om dagen.\nJeg køber selv kun økologiske æg – Kunne aldrig drømme om at købe andet. Derudover køber jeg dem ofte fra en økologisk gård i nærheden – og de æg er langt fra hvad du kan få i supermarkedet! Dét er rigtige æg. Æggeblommen er fuldstændigt solgul, de smager af meget mere & de indeholder ofte mere blomme.\nDerudover så går jeg utroligt meget op i dyrevelfærd, og det er meget vigtigt for mig at de dyr jeg spiser (og de produkter dyrene producerer) har haft det godt, og er blevet behandlet med respekt.\nLidt om æg:\nIndeholder meget Jern – 3 gange så meget jern som der er i kylling (Godt for vegetarer/veganere)\nIndeholder proteiner – Perfekt protein tilskud ved træning\nMætter utroligt meget\nIndeholder mange B12-vitaminer\nLaks er sundt .. Du skal bare købe den rigtige laks – Det er vigtigt.\nSom jeg har forstået det, så skal du gerne holde dig fra Norsk laks, da det er opdræt og laksen bliver stopfyldt med antibiotika, farvestoffer osv. (og så er det lige pludseligt ikke så sundt at spise laks alligevel).\nDet er død ulækkert at tænke på at det er lovligt for virksomhederne & avlerne at fylde dig med alt det l*rt! 🙁\nSom jeg har forstået det, skal du (selvfølgelig) gå efter vildlaks, færøsk laks (Det er også avl, men de har meget strengere regler omkring hvad fiskene må fyldes med) eller Grønlandsk laks.\n– Jeg har fundet ud af at der kun er 1 pakke røget laks at købe i supermarkedet hvis man vil undgå Norsk laks.\nDen kan købes i både Netto & Føtex. Den hedder ‘Sockeye vildlaks fra Alaska’.\nHvis der er en fiskehandler der læser med, som er klogere end mig, så kom gerne på banen 😉\nHvis du får den rigtige laks, så er det super sundt, og laks er fyldt med:\nAntal: 4 personer (2 frittata- 2 pander)\n200 gram mini asparges (Du også bruge alm. og skære dem i mindre stykker)\n100 – 200 gram røget laks\nForvarm ovnen – 200 grader\nHak purløg og sæt det til side i en skål\nSauter asparges ved høj varme i olivenolie (ca. 1 minut)\nHæld det i panden – over dine asparges\nLad det tilberede til bunden har sat sig (ca. 3 – 5 minutter)\nSkær laksen ud i mindre stykker og fordel den på æggemassen\nSæt i ovnen – På grill, indtil den øverste del af æggemassen har sat sig\nLav en bunke med rugbrød og skær dem alle igennem på en gang – Til stænger – 3 eller 4 stk pr rugbrød\naftensmadasparagusaspargesægæggekagedinneregg cakeeggsfishfiskfrittatafrokostgreenie goodiesgrønt og godtgrøntsagerhealthyhealthy foodlaksLunchrugbrødrye breadsalmonsund madsundtvegetables


Forskning og studier | Nordsøfonden\nHjem > Aktiviteter > Forskning og studier\nSammen med danske og udenlandske samarbejdspartnere indgår Nordsøfonden i en række projekter, der alle arbejder for at indsamle, dele og skabe ny viden. For Nordsøfonden er videndeling og dataindsamling en høj prioritet, da forskning, udvikling og innovation er centrale elementer i arbejdet for øget indvinding på dansk sokkel.\nNedenfor kan du læse om studier og projekter, som Nordsøfonden er og har været en del af.\nCenter for Olie og Gas\nNordsøfonden investerer sammen med de øvrige selskaber i DUC 1 milliard kr. i DTU’s forskningscenter ”Center for Olie og Gas” over en periode på 10 år. Centeret blev oprettet i 2014.\nCentrets forskere samarbejder med forskningsmiljøer og kommercielle selskaber om at identificere nye teknologiske og konceptuelle løsninger, der kan forbedre produktionen fra den danske del af Nordsøen.\nI alt ni olieselskaber deltager i ”Joint Chalk Research 7” – et projekt, der støtter ny forskning og udvikling målrettet mod øget indvinding af olie fra tætte kalkreservoirer i Nordsøen.\nProjektet drager nytte af de deltagende olieselskabers tekniske ekspertiser, og i nogle af underprojekterne samarbejder JCR-gruppen med forskellige universiteter. JCR har eksisteret siden 1980 med deltagelse af både norske og danske selskaber og myndigheder.\nLæs mere på JCR's hjemmeside\nProjektet ALTKUL (ALTernative KULbrintemetoder) havde til formål at undersøge hvilke metoder, der er tilgængelige og egnede til\nefterforskning af olie og gas på land i Danmark.\nGEUS gennemførte projektet under vejleding af DONG E&P A/S og Nordsøfonden. Energistyrelsen deltog som observatør. Projektet afsluttedes i 2012.\nLæs mere på GEUS' hjemmeside\nCenSys-projektet havde bl.a. til formål at skabe en konsistent beskrivelse af bjergarter og aflejringsmodel i det Kænozoiske olie-gas system. Systemet har været kendt i det danske område i årtier med produktion fra Siri-området.\nCenSys-projektet forløb i 2014-2015.\nLæs mere i GEUS' folder\nFormålet med projektet er at etablere en konsistent stratigrafisk ramme for Øvre og Nedre Kridt samt Danien og skabe et overblik over reservoiregenskaber, herunder porøsitet og permeabilitet.\nDette vil give en bedre forståelse af migrationsvejene til kalkstenen og\nvil være af stor værdi for selskaber, der efterforsker på dansk sokkel.\nCretSys er et 3-årigt projekt skabt i samarbejde mellem GEUS og en\nrække olie- og gasselskaber, herunder Nordsøfonden. Projektet startede\ni foråret 2014 og afsluttes i 2017.\nFormålet med PetSys-projektet var at samle eksisterende viden og etablere en opdateret ramme for de jurassiske reservoirbjergarter og petroleumssystemer i den danske del af Centralgraven.\nProjektet forløb i perioden 2011-2014, hvor kort og analyser løbende blev gjort tilgængelige for de deltagende selskaber. I projektet deltog en række selskaber, der er aktive i efterforskning efter olie og gas i den danske del af Centralgraven samt GEUS.\nLæs mere GEUS' folder


Forfatterfokus: Stephanie Perkins | LOVEBOOKS\nLæs om bloggerne\nForfatterfokus: Stephanie Perkins\nFotograf: Destinee Blau\nStephanie Perkins er en international bestsellerforfatter, der høstede stor anerkendelse for sin debutroman Anna og det franske kys. Ikke alene skriver Stephanie Perkins bøger, der er elsket over hele verden – hun er også selv en bogelsker. Hun har altid arbejdet med bøger – først som boghandler, så som bibliotekar og nu som forfatter.\nStephanie Perkins er kendt for at skrive søde kærlighedshistorier, der kan få ethvert pigehjerte til at smelte. Hendes første bog Anna og det franske kys udkommer på dansk d. 10. april. Anna og det franske kys er en bog, der er helt perfekt for dig, der tror på ægte kærlighed og lykkelige slutninger. For som Stephanie Perkins selv siger: ”I believe all novels and films should have more kissing.”\n”Fyrene i Stephanie Perkins’ bøger er helt vidunderlige. Det er pigerne også – men fyrene er det ISÆR. De føles som noget særligt. Som rigtige mennesker og ikke formløse, drømmeagtige skikkelser.” – Rainbow Rowell, forfatter til Eleanor & Park.\nStephanie Perkins’ tre romaner – en læseguide\nVil du gerne læse en af Stephanie Perkins’ bøger, men ved du ikke, hvor du skal starte? Så guider LOVEBOOKS dig igennem Stephanie Perkins’ søde forfatterskab.\nAnna og det franske kys er Stephanie Perkins’ debutroman og den første bog i en selvstændig bogserie. Det er bogen for dig, der elsker Paris, ung kærlighed og charmerende karakterer. Anna og det franske kys er en young adult-roman, der handler om den unge Anna, som mod sin vilje bliver sendt på kostskole i Paris. Selvom Anna ikke taler fransk, får hun hurtigt en gruppe nye venner, inklusiv den søde, charmerende og flotte Étienne St. Clair …Anna og det franske kys er udkommet på dansk.\nLola og naboens søn er en selvstændig fortsættelse til Anna og det franske kys. Bogen handler om den spirende modedesigner Lola, der bor i San Francisco med sine to fædre. Lola har en kæreste, der er rockmusiker, og hun synes selv, at hendes liv er helt perfekt. Alt dette ændrer sig dog, da de berygtede Bell-tvillinger, Calliope og Cricket, flytter til nabolaget. Cricket er nemlig fyren, der knuste Lolas hjerte to år tidligere.Lola og naboens søn er en skøn bog om sommerkærlighed, misforståelser og længsel, og den udkommer på dansk d. 5. juni – lige i tide til sommerlæsningen.\nIsla og jagten på lykken r det sidste, selvstændige bind i bogserien, der begyndte med Anna og det franske kys. Det er en romantisk fortælling om pigen Isla, som i årevis har haft et crush på den dygtige tegner Josh. Da Isla ved et tilfælde møder Josh i sin sommerferie, begynder en gensidig kærlighed at spire. Men vil sommerromancen holde, når Isla og Josh forlader New York for at vende tilbage til deres hverdag på kostskolen i Paris?Kærligheden kan sommetider være en besværlig størrelse, og det er den for Isla og Josh. Hvis du leder efter en bog, der kan få dig til at sukke og håbe, så er Isla og jagten på lykke et helt rigtige læsevalg. Bogen udkommer på dansk d. 1. oktober.\nStephanie Perkins er en forfatter, som alle elskere af kærlighedsbøger og humoristiske historier bør holde øje med.\nDette indlæg blev først bragt på Liveboox’ blog.\nAbout Rikke Møller\nCommunity manager i marketingafdelingen hos Lindhardt og Ringhof, blogger og redaktør på LOVEBOOKS.\nSpot på en læser: Malene Hulgaard - 2. november 2016\nSpot på en læser: Anne-Mette Højbjerg - 2. november 2016\nSpot på en læser: Rikke Ella Andrup - 2. november 2016\nSpot på en læser: Nina Sanderhoff - 2. november 2016\nSpot på en læser: Rikke Simonsen - 2. november 2016\nSpot på en læser: Kirstine Sø Dieckmann - 1. november 2016\nFra Cartland til Carlan – romantiske lydbøger til efteråret - 16. august 2016\nBoganmeldelse: Som sendt fra himlen af Cora Carmack - 21. juli 2016\nRead-along i maj: FORBANDEDE KÆRLIGHED af Colleen Hoover - 29. april 2016\nFræk fredag: Læs et hedt uddrag af FORBANDEDE KÆRLIGHED - 15. april 2016\nFransk romantik: Anna og det franske kys\nMænd der skal låses op\nDet perfekte læsehjørne\nAudreys verden er også for voksne\nAnna og det franske kys\nSpot på en læser\n© Lovebooks / Lindhardt & Ringhof 2014


Nyhed - Nu kommer Hilton måske til Aarhus\nNu kommer Hilton måske til Aarhus\nDet danske hotelselskab BC Hospitality Group vil gerne ind med mindst ét globalt hotelvaremærke i den jyske hovedstad.\nI begyndelsen af marts annoncerede BC Hospitality Group og ATP Ejendomme, at hotelkæden Hilton genopstår i København. Det sker, når Hilton med 400 værelser tidligst i 2020 flytter ind i Nordeas tidligere hovedkontor populært kaldet “Ørkenfortet” ved Knippelsbro på Christianshavn. "Men måske får Aarhus også et Hilton-navn," siger koncernchef for BC Hospitality Group, Allan L. Agerholm, til Standby.dk.\n"Vi kigger meget på Aarhus og vil gerne ind med mindst ét stort, verdensomspændende hotelvaremærke. Bliver planerne i Aarhus til noget, kunne det for eksempel blive med et af Hiltons varemærker, Hampton by Hilton, eller Moxy by Marriott, som er et varemærke under Marriott." Lykkes det for BC Hospitality Group at få realiseret sin hotelplan, kan det første nye hotel være klar til åbning om 2 til 4 år.\n3 mulige adresser\nVi kigger lige nu på 3 mulige steder med den bedste beliggenhed i det centrale Aarhus. Hotellet får omkring 250 værelser, men det er for tidligt at sige, om projektet eller projekterne bliver til noget. Jeg tror ikke, at vi får hotel på alle de tre adresser, vi kigger på," siger Allan L. Agerholm. BC Hospitality Group driver i dag hotellerne AC Hotel Bella Sky, Marriott og Crown Plaza i og ved København. BC Hospitality Group råder over 1.584 hotelværelser, 162 møde- og konferencelokaler og cirka 200.000 kvm konference- og møde- og eventfaciliteter med plads til over 30.000 personer. Kilde: Dagens Byggeri.


Region Sjælland strammer op på råstofgrave - Faxe Netavis\n– Vi skal passe på miljøet og på drikkevandet, og råstofgravene skal tage hensyn til deres naboer. Derfor har det været vigtigt for mig at få strammet op på tilsynene. Jeg er meget tilfreds med, at vi i år har sat antallet af tilsyn med råstofgravene markant i vejret, siger Peter Jacobsen.\n– Vi kan tydeligt mærke, at der er pres på i råstofgravene, for vi får mange klager fra naboer over larm. Det kan være om morgenen, hvor arbejdet i råstofgraven begynder tidligere end det plejer, eller det kan være støj på usædvanlige tidspunkter i løbet af dagen. Vi tager borgerhenvendelser meget alvorligt og lægger vægt på at rykke hurtigt ud og få løst problemerne. Men når det er sagt, så er der brug for, at råstofgravene kan få lov til at være her, og det kan altså ikke undgås, at man som nabo kan mærke, at der ligger en grusgrav i nærheden, siger Peter Jacobsen.\n– Vi tror på, at meget kan tages i opløbet, når vores miljøfolk og folkene i råstofgravene mødes jævnligt og får talt sammen. Det gælder både de planlagte tilsyn, og de mere akutte sager, siger han.


STEINWAY master Class – Kulturskoler i Nordjylland\nEr DU vild med klaver….\n…. så kom til STEINWAY MASTER CLASS med professor John Damgaard i weekenden fredag den 14/10 til søndag 16/10 2016 i Hjørring.\nMasterclass’en er for alle unge, nordjyske klavertalenter, og formålet er at give jer\nEt tilbud om undervisning på et meget højt plan\nMulighed for at mødes og hygge jer med ligesindede\nMulighed for at prøve kræfter med jer selv.\nDu kan deltage både som aktiv og som tilhører – man lærer nemlig også utrolig meget af at lytte på hinandens undervisning. Som aktiv vil du blive undervist af John Damgaard i et stykke, som du har forberedt og aftalt med din egen klaverlærer. Du kan læse mere om John Damgaard her.\nMasterclass’en foregår på Hjørring Gymnasium, Skolevangen 23, 9800 Hjørring, hvor byen har sit store Steinway D274 koncertflygel stående.\nVi mødes fredag kl. 19 til koncert med John Damgaard i Gymnasiets festsal og slutter søndag eftermiddag med en koncert med John Damgaard og et antal af deltagerne.\nDer serveres morgenmad, frokost og middag, og i pauserne sørger vi for frugt og noget at drikke.\nOvernatning foregår på gymnasiet, så du skal medbringe sovepose og liggeunderlag samt skiftetøj, toiletgrej, håndklæde mv.\nTakket være støtte fra Hjørring Musikforening og Birgitte Zielkes mindefond, er det lykkedes at holde din pris nede på 250 kr. Heri er inkluderet koncert, undervisning, overnatning samt forplejning undervejs. Beløbet vil blive opkrævet, når du møder frem.\nDu tilmelder dig ved at udfylde formularen her.


Marias Maskinrum: Matematis\n"Jamen HVORFOR er det sådan, Kyed?" råbte jeg med svedige håndflader og dirrende stemme i hveranden matematiktime.\n"Du skal ikke forstå det. Du skal bare acceptere det," svarede Kyed ekstremt langsomt og gjorde mig endnu mere frustreret.\nKlip til Maria 36.\nNogen burde filme det.\nNår J og jeg sidder ved køkkenbordet med hans matematikbog.\nFørst tænder jeg stearinlys og laver hans yndlings-te.\nSkab.en.god.ramme messer jeg spastisk-mekanisk i mit hoved, for jeg ved jo godt, det er en illusion.\nTe og stearinlys bliver bare stumme og ligegyldige statister i vores matematik-scenarie, hvor vi igen skal rette hele bogen igennem for at finde ud af, hvad der mangler for, at han kan få sine forpulede stjerner.\nFørst snakker jeg med pædagogisk overskuds-stemme, jeg forsøger virkelig.\nSå er der sat en lille gnattet streg ved noget, der er forkert.\nMen jeg kan ikke gennemskue, hvad det er.\nOg J ved det heller ikke. Så begynder jeg at svede i håndfladerne. Jeg visker ud, og han visker ud og så sidder vi der og koger op, som to små hidsige dukker fra Muppet Show, indtil der kommer et lille hul i papiret, og vi kollapser, og B kommer og fejer op.\nBeder mig blande mig udenom lidt.\nJeg går ind i stuen.\nMen jeg ser hele tiden mig selv stikke hovedet ud i køkkenet og lige sige, "Jamen, det var fordi....."\nJeg tror måske, det er et had/kærlighedsforhold.\nFor jeg kan virkelig godt lide tal. Jeg er f.eks. en ørn til Sudoko og hovedregning. Kan alle mine tabeller på fingerspidserne.\nAlligevel er der ikke meget, der kan få mit pis så meget i kog om matematik-arbejde.\nJo måske Excel, men de er jo også nært beslægtede de to ting.\nJeg tror, det er tonen.\nDen er så emsig og nådesløs, og man kan ALDRIG være bare en lille smule kreativ, så er det FORKERT FORKERT FORKERT.\nVi fik J's elevplaner i weekenden.\nDer er ingen slinger i valsen, når det gælder dansk.\nVed matematik stod der. "Det er som om, han ikke kan lide faget."\n"Kunne vi nogensinde selv det?" spurgte ultrasproglige B og jeg hinanden.\n"Skal man egentlig absolut kunne lide det?" hviskede vi henover spisebordet.\nMen jeg vil gerne have, at J godt kan lide at gå i skole.\nI dag bad jeg læreren være lidt mere præcis omkring de opgaver, der mangler i bogen. Jeg sagde rent ud til hende, at jeg selv har et kompliceret forhold til matematik.\nHun kiggede lidt underligt på mig.\nMåske synes dem, der har knækket matematik-koden, at vi andre er evnesvage, ligesom at jeg dømmer dem på dårligt sprog.\nMen jeg har besluttet mig for, at vi skal have sjov matematik derhjemme.\nJeg har fundet gode spil, og forleden hjalp han mig med at regne tal sammen på lommeregner og betale ting over netbank.\nDa kunne jeg se talkærligheden i hans øjne.\nDen er derinde, man skal bare lede efter den.\nOg den er nok ikke så stor.\nMatematik er virkelig det værste lort. Den slags tallogik giver bare ingen mening i mit hoved, der også mere end nok gange har hørt på 'Kan du ikke bare acceptere det?'\nMen det er en god og konstruktiv tilgang at hjælpe ungen, lave te og gøre det lidt rart, synes jeg. Point for det! :)\nKøb følgende fantastiske bog: Mattemagi af Håvard Tjora. Den er norsk (måske findes den oversat?). I vil elske matemetik bagefter! Promise!\nJeg kan godt lide matematik. Det er ligesom at løse gåder. Man bliver vildt frustreret når det ikke virker, men når gåden er løst og ligningen går op - så bliver man lidt lykkelig inden i.\nJeg lider af dyscalculia (talblindhed), giver det skylden for at jeg aldrig knækkede matematikkoden og kom til at se det sjove. Prøver at opveje det lidt og har fundet sammen med et matematikgeni ;-)\nOMG!! Ser mig selv sidde fuldstændig som dig og svede og blive hidsig sammen med Sigurd om et par år. Godt man giftede sig med en matematiker!! Det blir sgu hans tjans - så tar jeg den med krydserne og bollerne.\nKeep up the good work, Maria - jeg synes du er sej at du blir ved med at prøve at gøre matematik sjovt, når det nu engang bare fucking ikke ER det! Knus S\nAltså det er en af grundene til jeg aldrig skal have børn - jeg har lykkeligt glemt al matematik, og jeg har ikke tænkt mig nogensinde at lære det igen, så jeg kan hjælpe mine børn i skolen. Men hvor er du sej, at du prøver at gøre matematik lidt sjovere.\nDorte Tejsner 1/23/2013\nJeg har altid elsket matematik. Ikke at jeg var super dygtig, men jeg nød at sidde og nørkle og lede efter den perfekte løsning på et problem og få sådan en følelse af virkelig at have forstået eller løst noget, inden for det system matematik er. Og på sin vis skal man jo faktisk netop tænke kreativt i de problemløsningssituationer - det er bare med nogle andre størrelser og remedier end når man er kunstnerisk eller sprogligt kreativ. Og så forudsætter det selvfølgelig også, at man gennemskuer det der med den matematiske logik..\nEr talblind og der var ingen der opdagede det\n... det værste er at min talblindhed går hånd i hånd med decideret talangst... mit mindset omkring tal er så fastlåst, at jeg ikke kan forholde mig til fuldstændig elementære ting omkring regning ect.\nKan så oplyse at man sagtens kan komme langt uden talforståelse - er selv jurist. Men en jurist der klart skal have en bogholder, for her i forrige uge hvor vi sad og lavede regnskab, brændte jeg halvdelen af hjernen i forsøget på at forstå hvad manden sagde.\nMen det er dejligt at høre at I har opdaget hans forhold til matematik og at I er en del af løsningen, det værste gennem mit opvækst var at jeg skjulte det og aldrig fik den hjælp der måske kunne have gjort det hele mindre smertefuldt...\nKan det tænkes, at mange børns kamp med matematik skyldes, at matematiklærere ikke har evner og fantasi til at bruge matematik på en meningsfuld måde, men bare holder fast i det der hjernedøde "slå op på side 24 og regn 300 næsten ens stykker"? Der er jo for f... matematik alle vegne - og hvis man lærte det på en meningsfuld måde, ville det jo give ... mening. Det er da mærkeligt, at vi bare accepterer, at matematik er trist og svært. Hvorfor tager de matematiklærere ikke den op i stedet for at få børnene til at føle sig dumme? Scenen, du så levende beskriver, er jo desværre ikke enestående - den foregår i masser af køkkener og stuer rundt om i landet.\nOg hvad er det også for noget fis at skulle ha' stjerner i sin (kedelige) bog ...\nÅh - husker tydeligt min stakkels mor, når hun skulle hjælpe mig med hadefaget matematik, og hun med lidt for høj stemme dirrende af frustration efter mine gentagne forsøg på at forstå koden bag et regnestykke til sidst desperat udbryder "Jamen, sådan ER det altså bare!!" Hvilket ikke ligefrem var hjælpsomt for et stk stædig unge, som virkelig, virkelig gerne ville forstå, hvorfor det "bare" var sådan ... Stakkels min mor ...!\nEr stadig ikke gode venner med matematik - og kan i en alder af 33 stadig ikke 7-tabellen ... Altså - jeg har dog trods alt har forstået logikken bag lige netop tabellerne, men har bare ikke rigtig følt incitamentet for sådan rigtig at lære den - kald det dumstædigt oprør mod matematikken :-D


Kedeligt. Hvor er det bare kedeligt at bo på en ø nogle gange. I hvert fald hvis man ingen venner har :( - Caitlin xD\nThe Shadow Island :: The Shadow Island :: Shadow Island centret Share |\nEmne: Kedeligt. Hvor er det bare kedeligt at bo på en ø nogle gange. I hvert fald hvis man ingen venner har :( - Caitlin xD Ons feb 22, 2012 4:53 am\nSted: I centret\nOmgivelser: Nogle unge piger der står og snakker sammen i nærheden\nVejr: Det regner vist en smule\nSelena sad og kiggede på de butikker der var i centret. Hun havde kedet sig meget for tiden. Selvom hun var kendt havde hun det som om hun var virkelig ensom nogle gange. Måske fordi at hendes fans ikke var hendes venner. Altså de elskede hende og hun elskede dem, men det var bare ikke det samme som at have nogle fantastiske venner. Og siden hendes gamle bedste veninde flyttede fra øen, havde hun ikke rigtig haft nogle venner. I hvert fald ikke nogle rigtige venner. Hun havde mødt nogle piger og snakket lidt med dem, men de havde ikke været lige hendes typer, nogen af dem. De var lidt for dullede. Selena havde heller ikke haft en kæreste siden 1800 tallet. Hun havde godt nok været på et par dates, men det var et år eller to, siden hun sidst havde været på en date. De fleste af de fyre hun mødte kunne kun lide hende på grund af hendes penge og hendes udseende. Og hun ville gerne have en fyr der så hende som den hun virkelig var. Og som elskede hende for hendes indre. Og ikke for hendes penge og hendes ydre. Hun vidste egentlig heller ikke rigtig om hun turde stole på mænd. Det var nær fra alle mænd og fyre, der kunne stoles på. Hun vidste at Taylor var. Og hendes far var nok også, men hendes far var stadig en smule utilregnelig. Men det var der jo sådan set ikke noget at gøre ved. Hun ønskede egentlig ikke rigtig en kæreste lige for tiden. Det eneste der nogle gange, okay stort set altid, fik hende til at længes efter kærligheden, var når hun var sammen med Taylor og Angel. Eller bare når hun tænkte på hvor fantastiske de havde det sammen. Det var virkelig ægte kærlighed. Og hun var ret sikker på at det også havde været kærlighed ved første blik. Hun smilte lidt ved tanken om hendes bror og hans kone. Hun savnede dem begge MEGET. Angel var hendes bedste veninde, og Taylor var helt klart hendes bedste ven. Selvom søskende plejede at hade hinanden, var Taylor og Selena virkelig tætte. Og hun kunne ikke ønske sig en bedre storebror.\nThe Shadow Island :: The Shadow Island :: Shadow Island centret


Bookmaker i fokus: Nordicbet (vind 500 kr. ved signup!) - SpilXperten\nForside » Nyheder » Bookmaker i fokus: Nordicbet (vind 500 kr. ved signup!)\nBookmaker i fokus: Nordicbet (vind 500 kr. ved signup!)\nUdgivet d. 25. marts 2008 af Spilxperten_admin\nVind 500 kroner ved at oprette dig hos Nordicbet nu! Læs mere nederst i denne artikel.\nSpilXperten sætter igennem foråret fokus på en række af de mest spændende og interessante bookmakere set fra en dansk gamblers synspunkt. Her vil vi fra en lidt anderledes vinkel give brugeren af SpilXperten en god beskrivelse af den enkelte bookmaker og dens styrkeområder, mens et interview med en central person hos udbyderen vil styrke billedet heraf.\nSpilXperten har i den forbindelse interviewet Nordicbets danske Senior Bookmaker, Frederik Søvang. Vi spurgte ham, hvad der gør Nordicbet til en attraktiv bookmaker for mange gamblere.\n– Når vores kunder roser os er det som oftest grundet vores gode support, hurtige resultatopdatering og håndtering af transaktioner, og ikke mindst for vores omfattende udbud af sportspilsprodukter. Det falder mig derfor naturligt at gengive netop disse egenskaber som NordicBets væsentligste fortrin. Vi forsøger at differentiere os positivt ved at udbyde flere sportsgrene og ligaer som vores konkurrenter på markedet endnu ikke har i deres produktportefølje. Vores fokus på disse nicher afføder ganske positive tilkendegivelser, da mange spillere synes det er morsomt at man kan spille på sine lokale hold på samme kupon som storholdene rundt om i Europa. Foruden vores stærke lokale fokus befinder vores tilbagebetalingsprocent og udvalg på de store ligaer sig også i toppen af markedet.\nSpecielt for de skandinaviske kunder forsøger Nordicbet i den grad at skille sig ud fra konkurrenterne, da langt hovedparten af kundegruppen kommer herfra.\n“Vi forsøger til stadíghed at designe et produkt som vi selv ville synes det var spændende at benytte såfremt vi selv sad på den anden side af bordet som NordicBet kunder. Som et skandinavisk spilleselskab har vi et særligt fokus på at have det bredeste og mest attraktive produkt rettet mod de nordiske oddsspillere. På det danske marked kommer det til udtryk ved at vi dækker dansk fodbold ned i serie 1 og for FBUs vedkommende serie 2, ligesom vi som den eneste aktør til dato tilbyder odds på de tidlige runder i landspokalturneringen under de regionale fodboldforbund”, udtaler Frederik Søvang.\nDet er ikke kun på fodboldfronten, at Nordicbet skiller sig ud. Søvang pointerer også, at man indenfor sportsgrene som håndbold, basketball, badminton, floorball, volleyball og ishockey dækker de danske ligaer meget grundigere end konkurrenterne.\nPå baggrund af det stærke produkt vokser Nordicbet år for år. Med de mange danske kunder i folden, så kan man heller ikke undgå at lægge mærke til udviklingen blandt de danske gamblere. Frederik Søvang fortæller:\n– Jeg tror godt at man kan konstatere at den danske kunde generelt er blevet smartere til at oddse. Antallet af internetfora med fokus på spil, adgangen til information samt artikler omhandlende hvordan man opnår lønsomhed i sin oddstipning er alle faktorer der gør at danskerne med tiden er blevet bedre skolede til at slå bookmakerne. Vi ser stadigt flere kunder der udelukkende spiller singler frem for multispil, ligesom det ikke længere blot er 1-x-2 oddsene der tiltrækker sig danskerens opmærksomhed når kuponerne bliver indleveret. Via implementeringen af en ny software for knap 2 år siden har vi fået mulighed for at udbyde langt flere sidebets, hvilket vores kunder således har taget imod med kyshånd. En større del af omsætningskagen tilgår nu andre markeder end vanlige kampodds spil, ligesom de danske kunder også i større grad benytter sig af mulighederne for Livebet spil.\nSom en af de få bookmakere på markedet har Nordicbet ikke en fast bonus til nye kunder. Man satser i stedet på at et tidssvarende og spændende oddsprodukt skaber loyale kunder. “Vi foretrækker således at spillerne vælger os grundet den merværdi de kan se i vores udvalg frem for på størrelsen af en eventuel opstartsbonus. Derfor benytter vi hellere pengene på at udvikle, forny og hæve standarden for hvad spillerne kan forvente sig af en moderne sportsbook på produktsiden, frem for at deltage i den hårde overbudskrig der udkæmpes mellem bookmakerne med bonus. Jeg vil ikke udelukke at vi kommer til at køre tidsafgrænsede bonuskampagner for fremtiden, men vil dog understrege at vores vigtigste konkurrenceparameter forsat vil være at kunne tilbyde den bedste kerneydelse i form af høje odds og markedets bredeste udvalg på sportsspilsfronten.”, siger Frederik Søvang.\nDet er heldigvis heller ikke alle kunderne, som taber penge hos Nordicbet. Vi bad Frederik vise os et eksempel på en af de mere heldige kunder, og det må man sige, at han gjorde. Se lige denne her:\n“Normalt ser man ciffertips spillerne benytte kampe på samme spilledag, men en ung dansk kunde valgte 2 resultattips på forskellige ugedage til et yderst spændende odds. Det er heldigvis ikke hver dag vi ser en så fræk kupon til totalodds 780 gå hjem, men vi kan kun anerkende en så imponerende bedrift”, sluttet Frederik Søvang.\nHvis du tipper på dansk sport, så er der ingen vej udenom om Nordicbet. For det første har de odds på en hel masse seriekampe, som du ikke finder andre steder, og for det andet så er oddsene blandt de højeste i de bedste rækker, hvor bookmakeren også er kendt for at ligge med gode odds på favoritterne. Hvad angår limits, så har Nordicbet også forbedret sig kolossalt, så selvom du er en vindende gambler, så kan du altid spille et acceptabelt beløb.\nMed alle de positive ting, som også inkluderer en verdensklasse-support, så bør man kunne undvære de få hundrede kroner, som man normalt kan score sig på en bonus hos de andre bookmakere. Hjemmesiden er en smule rodet, men det er bestemt til at leve med.\nVi anbefaler på det kraftigste at oprette dig som kunde hos Nordicbet, hvis du ikke allerede er det.\nSIGN OP – OG VIND 500 KRONER!\nOpretter du dig som ny kunde indenfor de næste to uger, hvor Nordicbet er bookmakeren i fokus her på SpilXperten, så er du med i lodtrækningen om 3 x 500 kroner, som sættes direkte ind på din Nordicbet-konto.\nAlt du skal gøre er at oprette dig her – og sende dit nye brugernavn til info@spilxperten.com inden den 7. april.